Tool (hudobná skupina)

Tool je americká rock-metalová skupina, ktorú v roku 1990 v Los Angeles založili Maynard James Keenan (spev), Adam Jones (gitara), Danny Carey (bicie) a Paul d'Amour (basgitara), ktorého neskôr vymenil Justin Chancellor. Skupina Tool ma na konte tri ceny Grammy Award, množstvo celosvetových turné a albumy, ktoré sa úspešne umiestnili v medzinárodných hudobných rebríčkoch.

Skupina sa na svojom prvom albume Opiate prezentovala hudbou v štýle heavy metalu. V tomto období tomuto žánru dominoval thrash metal. Svojim druhým albumom Ænima v roku 1996 sa skupina Tool stala jedným z lídrov novej vlny alternatívneho metalu. Svoju snahu skĺbiť hudobné experimentovanie, vizuálnu stránku a osobnostný vývin prezentovali na ich ďalšom albume Lateralus z roku 2001 a ich najnovšom projekte z roku 2006, ktorý bol vydaný na albume 10,000 Days, za ktorý bola skupina pozitívne hodnotená hudobnou kritikou na celom svete. 

Vďaka snahe skupiny Tool o skĺbenie vizuálnej umeleckej stránky s relatívne dlhými a komplexnými hudobnými dielami, je ich štýl definovaný ako prechod medzi progresívnym rockom a art rockom. Vzťah medzi skupinou a súčasným hudobným priemyslom je rozpoltený niekedy poznačený cenzúrou a požiadavkou členov kapely o zachovanie súkromia.

 Hudobný štýl a vplyvy 
Skupina Tool získala uznanie kritika C.B. Liddella z International Herald Tribune za jej komplexný, postupnne sa vyvíjajúci zvuk.. V hudobnej databáze All Music Guide skupinu označujú za drsných nástupcov heavy metalovej skupiny Jane's Addiction. The New York Times u skupiny Tool vidí podobnosť "s nabitým gitarovými riffmi skupiny Led Zeppelin a tóninami stredného východu. Ich album Lateralus z roku 2001 je u  All Music Guide porovnávaný s albumom Meddle (1971) od skupiny Pink Floyd ale o tridsať rokov mladší, zmenený nápadmi skupiny Tool na nával množstva kúskov hudby pospájanej z ťažkých až strašidelných gitarových tém. Skupinu posúva často až na umeleckú rovinu v rámci audiovizuálnej formy drsný, zároveň ale melodický a precítený prejav charizmatického frontmana kapely (J.M.Keenan) známeho tiež z úspešných projektov A Perfect Circle a The Puscifer. Kapela je známa vo svojich videoklipoch snahou o navodenie temnej atmosféry ťažkými hororovými až obscénnymi a morbídnymi prvkami, na ktorých sa autorsky spolupodiela aj gitarista Adam Jones.

 Diskografia 
 Štúdiové albumy 
 1993 – Undertow
 1996 – Ænima
 2001 – Lateralus
 2006 – 10,000 Days
 2019 – Fear Inoculum

 Referencie 

 Iné projekty 


 Externé odkazy 
 oficiálna stránka skupiny

Tool na Reddite

Kategória:Hudobné skupiny USA